***Cantharis cryptica*** er en av billene i delgruppen (underfamilien) storbløtvinger i familiegruppen bløtvinger.

Utbredelse
----------

*Cantharis cryptica* finnes vanligst i Mellom-Europa, samt Midtøsten. Finnes ikke i Norge, men er registrert fra Sverige.

Utseende
--------

*Cantharis cryptica* er 6,5-8 mm lang. Hodet er normalt rødgult, men kan være mørkt i bakhodet. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennen er mørkere mot spissen. Antennenes tredje ledd vanligvis lengre enn det andre leddet. Brystskjoldet (pronotum) er rødgult og har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avsatt, men ikke tydelig utstående. Beina er lyse, men kan ha mørkere parti, særlig knærne og føtteneLeggene på bakbeina er vanligvis krummet inn mot kroppen. Den ene kloen på alle beina har en liten, men tydelig rottann. Dekkvingene skjuler hele bakkroppen og har en okergul eller rødgul grunnfarge. Buken er svart, bortsett fra sidekantene som er lysereBehåringen på dekkvingeneer ganske tett og av samme lengde. Ligner mye på *Cantharis pallida*, og er skilt ut fra denne på grunn av ulikheter i hannenes kjønnsorgan (aedeagus).

Levevis
-------

*Cantharis cryptica* finnes på blomster, trær og busker i juni og juli. Larvene lever som predatore (rovdyr).

*Cantharis cryptica*tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  «Artsdatabankens artsopplysninger»Åpent tilgjengelig. Artsdatabanken. 13. april 2023. Besøkt 13. april 2023.
2. ↑  Olberg S, Endrestøl A, Gammelmo Ø, Hatteland BA, Laugsand AE, Slagsvold PK, Staverløkk A og Åström S (11. august 2023). «Biller. Vurdering av økologisk risiko for *Cantharis cryptica* som PH (LO i 2018) for Fastlands-Norge med havområder»Åpent tilgjengelig. *Fremmedartslista 2023*. Artsdatabanken. Besøkt 17. september 2023.
3. ↑  Hansen, Victor. 1973.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 323. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Cantharis cryptica* i Global Biodiversity Information Facility Rediger på Wikidata

* (no) *Cantharis cryptica* hos Artsdatabanken Rediger på Wikidata

* (sv) *Cantharis cryptica* hos Dyntaxa Rediger på Wikidata

* (en) *Cantharis cryptica* hos Fauna Europaea Rediger på Wikidata

* (en) *Cantharis cryptica* hos NCBI Rediger på Wikidata

* (en) *Kategori:Cantharis cryptica* – bilder, video eller lyd på Wikimedia Commons Rediger på Wikidata
* *Cantharis cryptica* - Fauna Europaea - engelskspråklig
* Norsk entomologisk forening